Diari Oficial de la Generalitat Valenciana


Sumari del DOGV 6017, del 20-05-2009 (2009/5642)

RESOLUCIÓ de 18 de maig de 2009, del director general del Servici Valencià d'Ocupació i Formació (SERVEF), per la qual es convoquen dos beques per a la realització de pràctiques professionals en la modalitat Econòmica en el SERVEF.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6017

Data del DOGV
:   20-05-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/5642


Data del document
:   18-05-2009

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública
    * suport econòmic
    * assignació per estudis

RESOLUCIÓ de 18 de maig de 2009, del director general del Servici Valencià d'Ocupació i Formació (SERVEF), per la qual es convoquen dos beques per a la realització de pràctiques professionals en la modalitat Econòmica en el SERVEF. [2009/5642]
El SERVEF, des de la seua creació com a organisme autònom adscrit a la Conselleria d'Economia, Hisenda i Ocupació, mitjançant una Llei 3/2000, de 17 d'abril, ha contribuït, en alguna mesura, a través de la convocatòria anual de beques per a la formació de postgraduats que hagen finalitzat els seus estudis recentment, a facilitar l'accés del món universitari al coneixement de l'administració autonòmica, de manera que els permeta una ampliació dels seus coneixements i els proporcione una visió pràctica dels àmbits d'actuació propis com la intermediació i l'orientació laboral, el foment de polítiques actives d'ocupació i la formació professional, tant ocupacional com contínua.
D'acord amb el que establix l'article 4.1 del Decret 108/1992, de 6 de juliol, del Govern Valencià, pel qual es regula la concessió de beques, en relació amb l'article 13 del Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF, resolc:
Primer
Convocar concurs públic per a la concessió de dos beques per a la realització de pràctiques professionals d'Econòmiques en el Gabinet Tècnic del Servici Valencià d'Ocupació i Formació.
La convocatòria es regirà per les bases establides en esta resolució; pel Decret 108/1992, de 6 de juliol, del Govern Valencià, pel qual es regula la concessió de beques, sempre que no s'opose als preceptes bàsics de la Llei General de Subvencions i el seu Reglament de desplegament; per les disposicions bàsiques contingudes en la Llei 38/2003, de 17 de novembre, General de Subvencions, i els preceptes de desplegament reglamentari d'estos recollits en el Reial Decret 887/2006, de 21 de juliol; per les prescripcions contingudes en l'articulat del Text Refós de la Llei d'Hisenda Pública de la Generalitat Valenciana, pel qual s'aprova el Decret Legislatiu de 26 de juny de 1991, que aplicant-se a esta matèria, no estiguen en contradicció amb aquelles, i en allò no previst per este, pels preceptes que no tinguen caràcter bàsic de la Llei 38/2003, General de Subvencions i el seu reglament de desplegament.
D'altra banda, estes ajudes dirigides a postgraduats/es són compatibles amb el mercat comú, al no resultar d'aplicació el que preveu l'article 87, apartat 1 del Tractat Constitutiu de la Comunitat Europea, per tractar-se d'ajudes que no suposen un avantatge econòmic per a cap empresa, ni falsegen la lliure competència.
Segon
Aprovar les bases per les quals es regirà la seua concessió que es contenen com a annex I a esta resolució, així com el model de sol·licitud i declaració responsable que s'acompanyen.
Tercer
L'import màxim de les beques convocades serà de 24.000 euros distribuïts en les següents anualitats, de conformitat amb el que establix l'article 29 del Text Refós de la Llei d'Hisenda Pública de la Generalitat Valenciana:
Any 2009:12.000 euros
Any 2010:12.000 euros
I seran finançades a càrrec de la línia de subvenció T3046, «Beques de formació», del capítol IV, subprograma pressupostari 322.59, «Administració i coordinació general», del pressupost de gastos del SERVEF per a l'exercici 2009, o el seu equivalent en el pressupost de gastos del SERVEF per a l'exercici 2010.
Segona. Modalitat, titulacions admeses i nombre de beques

\* \* \* \* \*
Segunda. Modalidad, titulaciones admitidas y número de becas
Quart
La secretària general del SERVEF, en concordança amb el que disposa la Resolució del director general del SERVEF de 3 de març de 2008, sobre delegació de competències en matèria de personal, gestió financera i pressupostària, contractació administrativa i gestió de subvencions, resoldrà la concessió d'esta convocatòria de beca i totes les resolucions que siguen necessàries per al desenvolupament i l'execució de la present disposició.
Quint
Publicar esta resolució en el Diari Oficial de la Comunitat Valenciana, advertint-se que esgota la via administrativa, i que contra esta es podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà de la seua publicació, d'acord amb el que disposen els articles 10.1.a) i 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí de la interposició de recurs potestatiu de reposició davant d'este òrgan, d'acord amb els articles 116 i 117 de la Llei 4/1999, de 13 de gener, de modificació de la Llei 30/1992, de 26 de novembre, o de la possibilitat d'exercitar qualsevol altre recurs que considere convenient.
València, 18 de maig de 2009.- El secretari autonòmic d'Ocupació i director general del Servici Valencià d'Ocupació i Formació: Luis Lobón Martín.
ANNEX I
Bases de la convocatòria per a la concessió de dos beques en la modalitat d'Econòmiques per a la realització de pràctiques professionals en el Gabinet Tècnic del Servici Valencià d'Ocupació i Formació (SERVEF)
Primera. Objecte de la convocatòria
La present convocatòria té com a objecte la concessió, d'acord amb els principis de publicitat i concurrència competitiva, de 2 beques per a la realització de pràctiques professionals en el Gabinet Tècnic, servicis centrals del SERVEF.
Tercera. Requisits dels sol·licitants
1. Podran optar a l'obtenció d'una beca els que reunisquen els requisits següents:
a) Ser espanyol/a o nacional d'un estat membre de la Unió Europea o nacional d'aquells estats a què, en virtut de tractats internacionals subscrits per la Comunitat Europea i ratificats per Espanya, s'aplique la lliure circulació de persones.
b) Les persones aspirants que no posseïsquen la nacionalitat espanyola hauran d'acreditar coneixements suficients en alguna de les llengües oficials de la Comunitat Valenciana, aspecte que es verificarà, si és el cas, durant el procés de selecció.
c) No ser major de 35 anys.
d) Residir en la Comunitat Valenciana.
e) Haver obtingut alguna de les titulacions admeses per a la modalitat Econòmic l'any 2004 o posteriors o, si no n'hi ha, haver superat totes les matèries exigides per a la seua obtenció amb la mateixa limitació temporal.
Quedaran excloses les persones aspirants la titulació de les quals no estiga recollida entre les relacionades en la base anterior o aquelles obtingudes amb anterioritat a l'any 2004.
f) No patir malaltia o discapacitat que impedisca el compliment de les obligacions inherents a la concessió i el normal desenvolupament de les pràctiques professionals.
Les persones discapacitades en què no concórrega este impediment podran al·legar la seua condició de discapacitat/a a l'efecte de dirimir l'empat recollit en la base onzena.
g) No trobar-se sotmés/a en les prohibicions per a obtindre la condició de beneficiari establides en l'article 13 de la Llei 38/2003, de 17 de novembre, General de Subvencions (BOE núm. 276, de 18/11/03).
h) Estar al corrent de les obligacions fiscals i amb la Seguretat Social i no mantindre relació laboral fixa.
i) No haver sigut beneficiari/a de cap beca d'igual o semblant activitat concedida per la Generalitat Valenciana per un període igual o superior a 36 mesos.
j) Complir amb les bases de la convocatòria i la resta de normes que siguen d'aplicació.
2. El compliment temporal dels requisits s'entendrà referit a la data de finalització del termini de presentació de sol·licituds, excepte els recollits en les lletres f) i g), el compliment de les quals es referirà a la data de concessió de la beca, si és el cas.
Quarta. Procediment de selecció
1. La selecció dels aspirants s'efectuarà per mitjà de la valoració de mèrits, l'execució d'una prova que podrà revestir caràcter teòric i/o pràctic, i la realització d'una entrevista, de conformitat amb allò que s'ha establit en estes bases.
2. A l'efecte de la seua valoració, es consideraran com a mèrits els següents:
a) Expedient acadèmic.
b) Coneixement del valencià.
c) Coneixement d'idiomes comunitaris.
El compliment temporal d'estos mèrits s'entendrà referit a la data de finalització del termini de presentació de sol·licituds.
3. Després de la valoració dels mèrits i d'acord amb el que preveu la base dotzena, les persones sol·licitants que siguen convocades per la Comissió Avaluadora, realitzaran la prova i l'entrevista regulades en la mencionada base dotzena i la base tretzena, respectivament.
Quinta. Duració
El període de gaudi de la beca serà d'un any des de la data que s'indique expressament en la resolució de concessió, que en cap cas serà anterior a l'1 de juliol de 2009.
Sexta. Dotació i pagament de la beca
1. La beca estarà dotada amb 1.000 € bruts mensuals, import a què es practicaran les retencions que corresponguen en concepte de l'Impost sobre la Renda de les Persones Físiques.
2. Este import s'abonarà mensualment, prèvia certificació del responsable del Gabinet Tècnic, a càrrec del crèdit indicat en el resolc tercer d'esta resolució.
Sèptima. Termini i forma de presentació de les sol·licituds
1. Les persones que desitgen concórrer a les beques hauran de presentar una sol·licitud degudament emplenada d'acord amb el model que s'acompanya, en el termini màxim de 15 dies hàbils comptats des de l'endemà a la publicació en el Diari Oficial de la Comunitat Valenciana de la present resolució de convocatòria.
2. A l'efecte de còmput del termini indicat en l'apartat anterior, caldrà ajustar-se a allò que s'ha disposat amb caràcter general, en l'article 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener.
3. Les sol·licituds, dirigides a la Secretaria General del SERVEF, es presentaran preferentment, en el Registre General del Servici Valencià d'Ocupació i Formació, siti en l'avinguda de Navarro Reverter, 2 de València, o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per Llei 4/1999, de 13 de gener.
Octava. Acreditació dels requisits i dels mèrits
1. A fi d'acreditar el compliment dels requisits establits en la base tercera, a la sol·licitud s'adjuntarà la documentació següent:
- DNI, passaport o document equivalent que acredite la nacionalitat.
- Certificat actualitzat acreditatiu d'estar empadronat en qualsevol municipi de la Comunitat Valenciana.
- Títol acadèmic de la llicenciatura corresponent obtingut l'any 2004 o posteriors o, si no n'hi ha, resguard d'haver efectuat el depòsit de les taxes per a la seua expedició.
- Certificat expedit per un metge col·legiat que acredite no patir malaltia o discapacitat que impedisca el compliment de les obligacions inherents a la concessió i el normal desenvolupament de les pràctiques professionals.
- Si és el cas, certificació acreditativa de la condició de discapacitat expedida per l'òrgan competent per a la valoració i reconeixement de la Conselleria de Benestar Social.
- Declaració expressa responsable, referida a les circumstàncies personals indicades en les lletres f) i i) de la base tercera, així com manifestació sobre la concurrència de les circumstàncies expressades en les lletres g) i h) de l'esmentada base tercera.
2. A més, per a la verificació de les dades que es consignen, s'acompanyarà tota aquella documentació acreditativa relacionada amb els mèrits indicats en la base quarta que siguen susceptibles de valoració d'acord amb la base desena, entre les que haurà de ser inclosa, almenys, la següent:
- Currículum, on es faran constar les dades personals i de contacte, acadèmics i professionals.
- Certificat oficial de qualificacions emés pel centre universitari on haja cursat els estudis, en el que conste la nota mitjana ponderada obtinguda durant la carrera la qual, d'acord amb el que establixen els Reials Decrets 1044/2003 (BOE núm. 218) i 1125/2003 (BOE núm. 224), estarà expressada en escala numèrica de 5 a 10, amb expressió de dos decimals.
3. Dels mèrits al·legats en el currículum només es valoraran els acreditats documentalment.
4. Tota la documentació exigida o al·legada per les persones sol·licitants es presentarà per mitjà d'original o fotocòpia compulsada.
Novena. Causes d'exclusió
1. Una vegada conclòs el termini de presentació de les sol·licituds, i prèviament a la seua valoració, es verificarà el compliment dels requisits exigits.
2. Constituirà causa d'exclusió del concurs l'incompliment dels requisits assenyalats en la base tercera.
3. No obstant això, si la sol·licitud no reunira els requisits exigits o no s'adjuntaren els documents assenyalats en la base octava, es requerirà a les persones interessades perquè esmenen la falta o acompanyen els documents preceptius en el termini de 10 dies hàbils comptats a partir de la seua notificació, amb indicació que, si així no ho fera, se li tindrà per desistit de la seua petició, prèvia resolució que haurà de ser dictada en els termes que preveu l'article 42, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
4. La llista provisional d'admesos i exclosos es donarà a conéixer en la pàgina web del SERVEF (http://www.servef.és), en el servici d'informació del SERVEF, siti en la planta baixa dels servicis centrals (av. Navarro Reverter, 2 de València), en el tauler d'anuncis ubicat en el mateix lloc i en el telèfon gratuït d'informació 533 251 720.
Desena. Valoració dels mèrits
- Expedient acadèmic: màxim de 5 punts.
La puntuació assignada s'establirà de manera proporcional, d'acord amb la nota mitjana ponderada obtinguda en l'expedient acadèmic.
- Coneixement del valencià: màxim 1 punt.
Només es valoraran els certificats expedits o homologats per la Junta Qualificadora de Coneixements de Valencià d'acord amb la següent escala, i es puntuarà exclusivament el grau més alt obtingut:
Grau Superior: 1 punt
Grau Mitjà: 0,75 punts
Grau Elemental: 0,50 punts
- Coneixement d'idiomes comunitaris: màxim 1 punt.
Només es valoraran els certificats expedits o homologats per les escoles oficials d'Idiomes, les universitats, altres organismes acreditats, o convalidats pel Ministeri d'Educació.
La puntuació s'assignarà quant a la següent taula d'equivalències respecte al marc europeu de referència i a la normativa vigent aplicable a la matèria:
NIVELL PUNTUACIÓ
A1
1r curs nivell Bàsic
1r curs cicle Elemental 0,20
A2
2n curs nivell Bàsic
2n curs cicle Elemental
Certificat nivell Bàsic 0,40
B1
1r i 2n cursos nivell Intermedi
Certificat nivell Intermedi
3r curs cicle Elemental
Certificat cicle Elemental 0,60
B2
1r i 2n cursos nivell Avançat
Certificat nivell Avançat
1r i 2n cursos cicle Superior
Certificat d'Aptitud 0,80
C1 i C2-Mòdul avançat, Llicenciatura
en Filologia Anglesa i Llicenciatura
en Traducció i Interpretació: anglés
1,00
Onzena. Comissió avaluadora
1. Per a la valoració dels mèrits acreditats es constituirà una comissió avaluadora formada pels membres següents:
- President: cap de l'Àrea del Gabinet Tècnic o funcionari/a que designe.
- Vocals:
Actuaran com a vocals 2 tècnics/es del Gabinet Tècnic.
- Secretari/a: actuarà com a secretari/a un/a tècnic/a de la Secretaria General, qui assistirà a les sessions que realitze la Comissió amb veu però sense vot.
2. Els membres de la Comissió podran ser assessorats pel personal tècnic o professional que considere necessari, els que podran assistir amb veu però sense vot.
3. El funcionament de la Comissió es regirà pel que disposa l'article 6 del Decret 108/1992, de 6 de juliol, de Govern Valencià.
4. A la vista dels documents efectivament acreditatius, la Comissió Avaluadora verificarà els mèrits al·legats i elaborarà una llista ordenada segons la puntuació obtinguda.
5. A fi d'aplicar els principis generals recollits en la Llei 11/2003, de 10 d'abril, sobre l'Estatut de les Persones amb Discapacitat, els supòsits d'empat es resoldran en favor de les persones discapacitades que acrediten el reconeixement d'esta condició segons s'establix en l'article 2 de la llei esmentada.
6. La resta de supòsits d'empat es resoldran en favor de l'aspirant que presente millor expedient acadèmic d'acord amb la valoració establida en la base desena.
Dotzena. Execució de la prova
1. La Comissió Avaluadora, atenent al nombre de sol·licituds admeses i a les puntuacions obtingudes, convocarà per a la realització d'un examen de caràcter teòric i/o pràctic al nombre d'aspirants que esta mateixa determine entre aquells que hagen obtingut major puntuació en la fase prèvia.
2. La convocatòria a la realització d'esta prova s'efectuarà en crida única a través dels mitjans assenyalats en la base novena, punt 4.
3. L'examen consistirà en la realització d'una prova de caràcter teòric i/o pràctic sobre els temes següents:
- El mercat de treball:
· Teoria.
· Espanya.
· Comunitat Valenciana.
- Polítiques d'ocupació dutes a terme pel SERVEF:
· Unió Europea.
· Espanya.
· Comunitat Valenciana.
4. El conjunt de la prova es valorarà fins a un màxim de 10 punts.
Tretzena. Entrevista personal
1. Es podrà valorar fins a un màxim de 3 punts.
2. L'entrevista versarà sobre les aptituds, preparació i experiències professionals expressades en el currículum, i sobre el coneixement dels temes específics citats en la base anterior.
Catorzena. Concessió
1. Una vegada tinalitzat el procés de selecció, i a la vista de la relació ordenada segons la puntuació de les persones aspirants, la Comissió Avaluadora elevarà, per a la seua resolució, una proposta de concessió d'ambdós beques a la secretària general del SERVEF en virtut del que disposa la Resolució de 3 de març de 2008, del director general del SERVEF, sobre delegació de competències en matèria de personal, gestió financera i pressupostària, contractació administrativa i gestió de subvencions.
2. La resolució es dictarà en el termini de dos mesos comptats a partir de la publicació de la present convocatòria, i en ella es concediran les beques convocades, s'indicarà expressament la data de començament de gaudi de les beques i es constituirà una borsa de reserva per al cas que es produïsca alguna renúncia o abandó.
3. D'acord amb l'article 4.3 del Decret 108/1992, de 6 de juliol, del Consell, i amb els articles 58 i 59 de la Llei 30/1992, de Règim Jurídic de les Administracions Públiques i del Procediment Administratiu Comú, esta resolució serà publicada en el Diari Oficial de la Comunitat Valenciana, acte que tindrà els efectes de notificació a les persones interessades. Igualment, en el dit termini, es donarà publicitat de la resolució de concessió en els mitjans de difusió ja mencionats en la base novena, punt 4.
4. D'acord amb el que preveu l'article 42.4 de la Llei 30/1992, de 26 de novembre, modificada per Llei 4/1999, de 13 de gener, de no ser notificada la resolució que adjudica les beques dins del termini anteriorment establit, s'entendran desestimades les sol·licituds presentades.
Quinzena. Obligacions de les persones becades
Durant el període de gaudi, la persona becada està obligada a realitzar les activitats en què consistisquen les pràctiques professionals, conforme amb les instruccions sobre condicions d'exercici que dicte la secretària general del SERVEF i amb les directrius que establisca el cap de l'Àrea del Gabinet Tècnic.
Setzena. Incompatibilitat, incidències i tutoria.
1. La condició de becari/a no implicarà vinculació laboral o cap administrativa amb el Servici Valencià d'Ocupació i Formació, i tant la seua concessió com el seu aprofitament seran incompatibles amb el gaudi d'altres beques que pogueren concedir-se per a esta o semblant activitat.
2. La secretària general resoldrà les incidències que es produïsquen durant el període de gaudi de la beca, a proposta del cap de l'Àrea del Gabinet Tècnic, i podrà deixar sense efecte la mateixa, amb audiència prèvia de la persona interessada, en els supòsits d'incompliment de les obligacions sense causa justificada, de no realitzar l'activitat que va motivar la concessió o de deixar de reunir els requisits exigits en esta convocatòria.
3. El cap de l'Àrea del Gabinet Tècnic exercirà de tutor de les pràctiques professionals i vetlarà pel compliment de les condicions de l'exercici de la beca.